CELEX: 32022D0181
Language: et
Date: 2022-02-09 00:00:00
Title: Komisjoni rakendusotsus (EL) 2022/181, 9. veebruar 2022, millega muudetakse rakendusotsust (EL) 2021/260 seoses selliste veeloomade teatava liikumisega liikmesriikide või nende osade vahel, mille suhtes kohaldatakse riiklikke meetmeid, ning kõnealuse otsuse I lisa seoses Iirimaa taudistaatusega seoses austrite herpesviirusega 1μvar (OsHV-1μvar) (EMPs kohaldatav tekst)

10.2.2022   
               
               
                  ET
               
               
                  Euroopa Liidu Teataja
               
               
                  L 29/40
               
            
         KOMISJONI RAKENDUSOTSUS (EL) 2022/181,
         9. veebruar 2022,
         millega muudetakse rakendusotsust (EL) 2021/260 seoses selliste veeloomade teatava liikumisega liikmesriikide või nende osade vahel, mille suhtes kohaldatakse riiklikke meetmeid, ning kõnealuse otsuse I lisa seoses Iirimaa taudistaatusega seoses austrite herpesviirusega 1μvar (OsHV-1μvar)
         (EMPs kohaldatav tekst)
         EUROOPA KOMISJON,
         võttes arvesse Euroopa Liidu toimimise lepingut,
         võttes arvesse Euroopa Parlamendi ja nõukogu 9. märtsi 2016. aasta määrust (EL) 2016/429 loomataudide kohta, millega muudetakse teatavaid loomatervise valdkonna õigusakte või tunnistatakse need kehtetuks (loomatervise määrus), (1) eriti selle artikli 226 lõiget 3,
         ning arvestades järgmist:
         
                     (1)
                  
                  
                     Komisjoni rakendusotsusega (EL) 2021/260 (2) on kehtestatud loetelu liikmesriikidest ja nende osadest, mida käsitatakse vabana teatavatest veeloomataudidest, mis ei ole määruse (EL) 2016/429 artikli 9 lõike 1 punkti d kohased loetellu kantud taudid või mille suhtes kohaldatakse kõnealuste taudide likvideerimise programmi.
                  
               
                     (2)
                  
                  
                     Rakendusotsuse (EL) 2021/260 artiklis 4 on sätestatud tingimused, mille alusel sellistele taudidele vastuvõtlikku liiki kuuluvaid veeloomi võib liikmesriikide või nende osade vahel vedada, sealhulgas nõue, et sellised loomad peavad olema pärit liikmesriigist või selle osast, mis on loetletud asjaomasest taudist vabana.
                  
               
                     (3)
                  
                  
                     Maailma Loomatervise Organisatsiooni (OIE) (3) standardid ja praktiline kogemus osutavad siiski sellele, et loomatervise seisukohast ei ole alati vaja, et elusad veeloomad ja nende sugurakud oleksid pärit taudivabast piirkonnast, kui nende sihtkohaks on piirkond, mis on juba taudivaba või kus kohaldatakse likvideerimisprogrammi. Teatavatel juhtudel ja teatavate taudide puhul võib taudiriski vähendamiseks piisata veeloomade karantiinist komisjoni delegeeritud määruse (EL) 2020/691 (4) kohaselt heaks kiidetud vesiviljelusettevõttes, marja desinfitseerimisest või veeloomade pidamisest teatava soolsusega vees ettenähtud tingimustel.
                  
               
                     (4)
                  
                  
                     Selleks et hõlbustada selliste kaupadega ohutut kauplemist, on seepärast asjakohane muuta rakendusotsust (EL) 2021/260, et võtta arvesse selliseid riskivähendusmeetmeid.
                  
               
                     (5)
                  
                  
                     Lisaks taotles Iirimaa, et komisjon jätaks Iirimaal austrite herpesviirusest 1μνar (OsHV-1μνar) vabade piirkondade loetelust välja piirkonna „5. piirkond: Bertraghboy ja Galway laht“ ning muudaks vastavalt rakendusotsuse (EL) 2021/260 I lisa. Selline taotlus esitati ärilistel põhjustel, mitte haiguspuhangu tõttu.
                  
               
                     (6)
                  
                  
                     Rakendusotsust (EL) 2021/260 tuleks seetõttu vastavalt muuta.
                  
               
                     (7)
                  
                  
                     Käesoleva otsusega ettenähtud meetmed on kooskõlas alalise taime-, looma-, toidu- ja söödakomitee arvamusega,
                  
               ON VASTU VÕTNUD KÄESOLEVA OTSUSE:
         
            Artikkel 1
            Rakendusotsust (EL) 2021/260 muudetakse järgmiselt.
            
                        1)
                     
                     
                        Artikkel 4 asendatakse järgmisega:
                        
                           „Artikkel 4
                           Selliste vastuvõtlikku liiki kuuluvate veeloomade liikumine liikmesriikide või nende osade vahel, kelle suhtes kohaldatakse riiklikke meetmeid, sealhulgas likvideerimisprogramme
                           
                              1.   III lisa tabeli teises veerus loetletud konkreetsele taudile vastuvõtlikku liiki kuuluvaid veeloomi võib vedada I või II lisa tabeli teises ja neljandas veerus loetletud liikmesriikidesse või nende osadesse üksnes juhul, kui:
                              
                                          a)
                                       
                                       
                                          need on pärit liikmesriigist või selle osast, mis on asjaomasest taudist vabana kantud I lisa tabeli teise ja neljanda veeru loetellu,
                                       
                                    
                                          b)
                                       
                                       
                                          nendega on kaasas päritoluliikmesriigi pädeva asutuse väljastatud ametlik sertifikaat, mis on koostatud vastavalt komisjoni rakendusmääruse (EL) 2020/2236 (5) I lisa 1., 2., 3. või 5. peatükis sätestatud asjakohasele loomatervise sertifikaadi näidisele ning milles on täpsustatud asjaomaste riiklike erimeetmete puhul asjakohased tagatised.
                                       
                                    
                           
                              2.   Erandina lõike 1 punktist a võib III lisa tabeli teises veerus loetletud konkreetsele taudile vastuvõtlikku liiki kuuluvaid veeloomi vedada I või II lisa tabeli teises ja neljandas veerus loetletud liikmesriikidesse või nende osadesse järgmistel tingimustel:
                              
                                          a)
                                       
                                       
                                          looduses vabalt elavad veeloomad on läbinud karantiini vesiviljelusettevõttes, mis on heaks kiidetud kooskõlas komisjoni delegeeritud määruse (EL) 2020/691 (*1) artikliga 15;
                                       
                                    
                                          b)
                                       
                                       
                                          liikmesriikide või nende osade puhul, kus kohaldatakse Gyrodactylus salaris’e nakkuse suhtes riiklikke meetmeid, on:
                                          
                                                      i)
                                                   
                                                   
                                                      veeloomi vahetult enne vedu hoitud Maailma Loomatervise Organisatsiooni (OIE) veeloomade tervise koodeksi (*2) peatüki 10.3 artikli 10.3.8 punktis 2 sätestatud tingimustel;
                                                   
                                                
                                                      ii)
                                                   
                                                   
                                                      kalamari desinfitseeritud ja seejärel hoitud OIE veeloomade tervise koodeksi peatüki 10.3 artikli 10.3.8 punktis 3 sätestatud tingimustel.
                                                   
                                                
                                    
                        
                        
                           (*1)  Komisjoni 30. jaanuari 2020. aasta delegeeritud määrus (EL) 2020/691, millega täiendatakse Euroopa Parlamendi ja nõukogu määrust (EL) 2016/429 seoses vesiviljelusettevõtteid ja veeloomade vedajaid käsitlevate eeskirjadega (ELT L 174, 3.6.2020, lk 345)."
                        
                        
                           (*2)  OIE veeloomade tervise koodeks, 2021, 23. väljaanne.“"
                        
                     
                  
                        2)
                     
                     
                        I lisas asendatakse austrite herpesviirust 1μνar (OsHV-1μνar) käsitlevas reas Iirimaad käsitlev kanne käesoleva otsuse lisas esitatud tekstiga.
                     
                  
         
            Artikkel 2
            Käesolev otsus jõustub järgmisel päeval pärast selle avaldamist Euroopa Liidu Teatajas.
         
         
            Brüssel, 9. veebruar 2022
            
               
                  Komisjoni nimel
               
               
                  president
               
               Ursula VON DER LEYEN
            
         
         
            (1)  ELT L 84, 31.3.2016, lk 1.
         
            (2)  Komisjoni 11. veebruari 2021. aasta rakendusotsus (EL) 2021/260, millega kiidetakse Euroopa Parlamendi ja nõukogu määruse (EL) 2016/429 artikli 226 lõike 3 kohaselt heaks riiklikud meetmed, mille eesmärk on piirata teatavate veeloomataudide mõju, ning tunnistatakse kehtetuks komisjoni otsus 2010/221/EL (ELT L 59, 19.2.2021, lk 1).
         
            (3)  OIE veeloomade tervise koodeks, 2021, 23. väljaanne.
         
            (4)  Komisjoni 30. jaanuari 2020. aasta delegeeritud määrus (EL) 2020/691, millega täiendatakse Euroopa Parlamendi ja nõukogu määrust (EL) 2016/429 seoses vesiviljelusettevõtteid ja veeloomade vedajaid käsitlevate eeskirjadega (ELT L 174, 3.6.2020, lk 345).
         
            (5)  Komisjoni 16. detsembri 2020. aasta rakendusmäärus (EL) 2020/2236, millega kehtestatakse Euroopa Parlamendi ja nõukogu määruste (EL) 2016/429 ja (EL) 2017/625 rakenduseeskirjad seoses selliste loomatervise sertifikaatide näidistega, mida kasutatakse veeloomade ja neilt saadud teatavate loomsete saaduste saadetiste liitu toomiseks ja liidusiseseks liikumiseks, selliste sertifikaatide ametliku sertifitseerimisega ning tunnistatakse kehtetuks määrus (EÜ) nr 1251/2008 (ELT L 442, 30.12.2020, lk 410).
      
      
         
            LISA
            
               
                           „Austrite herpesviirus 1μνar (OsHV-1μνar)
                        
                        
                           Iirimaa
                        
                        
                           IE
                        
                        
                           1. piirkond: Sheephaveni laht
                           3. piirkond: Killala, Broadhaveni ja Blacksodi laht
                           4. piirkond: Streamstowni laht
                           Piirkond A: Tralee Bay Hatchery“